Official Journal L 277 , 20/10/1984 P. 0012 - 0016

Finnish special edition: Chapter 13 Volume 13 P. 0207

Spanish special edition: Chapter 13 Volume 18 P. 0006

Swedish special edition: Chapter 13 Volume 13 P. 0207

Portuguese special edition Chapter 13 Volume 18 P. 0006



Id-Direttiva tal-Kunsill tal-15 ta’ Ottubru 1984 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-oġġetti taċ-ċeramika maħsuba sabiex jiġu f’kuntatt ma’ l-oġġetti ta’ l-ikel (84/500/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, Wara li kkunsidra d-Direttiva tal-Kunsill 76/893/KEE tat-23 ta’ Novembru 1976 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-materjali u l-oġġetti maħsuba sabiex jiġu f’kuntatt ma’ l-oġġetti ta’ l-ikel [1], u b’mod partikolari l-Artikolu 3 tagħha, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Artikolu 2 tad-Direttiva 76/893/KEE jipprovdi illi l-materjali u l-oġġetti ma għandhomx jittrasferixxu l-kostitwenti tagħhom għall-oġġetti ta’ l-ikel fi kwantitajiet li jistgħu jipperikolaw is-saħħa tal-bniedem; Billi l-Artikolu 3 ta’ l-istess Direttiva jipprovdi illi l-Kunsill, skond il-proċedura pprovduta fl-Artikolu 100 tat-Trattat, għandu jadotta permezz ta’ Direttivi dispożizzjonijet speċjali li japplikaw għal ċerti gruppi ta’ materjali u oġġetti (Direttivi speċifiċi); Billi fil-biċċa l-kbira ta’ l-Istati Membri l-oġġetti taċ-ċeramika maħsuba sabiex jiġu f’kuntatt ma’ l-oġġetti ta’ l-ikel huma bla ħsara għal dispożizzjonijiet mandatorji sabiex jipproteġu s-saħħa tal-bniedem li jistabilixxu l-limiti għall-kwantitajiet li jistgħu jiġu estratti taċ-ċomb u tal-kadmju; Billi dawn id-dispożizzjonijiet ivarjaw minn Stat Membru għall-ieħor, biex b’hekk joħolqu ostakoli għall-istabbiliment u l-funzjonament tas-suq komuni; Billi dawn l-ostakoli jistgħu jiġu eleminati jekk it-tqegħid ta’ l-oġġetti taċ-ċeramika fis-suq tal-Komunità jkun suġġett għal regoli uniformi; billi huwa għalhekk meħtieġ illi jiġu armonizzati l-valuri tal-limiti u l-metodi ta’ test u ta’ analiżi għal dawn l-oġġetti; Billi l-istrument adatt għall-kisba ta’ dan il-għan huwa Direttiva speċifika fit-tifsira ta’ l-Artikolu 3 tad-Direttiva 76/893/KEE li d-dispożizzjonijiet ġenerali tagħha jsiru applikabbli wkoll f’dan il-każ partikolari; Billi l-addattament għall-progress tekniku ta’ ċerti miżuri ta’ kontroll u analiżi pprovduti fid-Direttiva huwa miżura ta’ implimentazzjoni li l-adozzjoni tagħha għandha tkun fdata f’idejn il-Kummissjoni sabiex tiġi ssimplifikata u mħaffa l-proċedura; Billi, fil-każijiet kollha fejn il-Kunsill jagħti poteri lill-Kummissjoni sabiex timplimenta d-dispożizzjonijiet li jirrigwardaw il-materjali u l-oġġetti maħsuba sabiex jidħlu f’kuntatt ma’ l-oġġetti ta’ l-ikel, għandha tiġi stabbilita proċedura biex tassigura l-kooperazzjoni mill-qrib bejn l-Istati Membri u l-Kummissjoni fil-Kumitat Permanenti ta’ l-Oġġetti ta’ l-Ikel stabbilit bid-Deċiżjoni tal-Kunsill tat-13 ta’ Novembru 1969, ADOTTA DIN ID-DIRETTIVA: L-Artikolu 1 1. Din id-Direttiva hija Direttiva speċifika fit-tifsira ta’ l-Artikolu 3 tad-Direttiva 76/893/KEE. 2. Din id-Direttiva tirrigwarda l-migrazzjoni possibbli taċ-ċomb u l-kadmju mill-oġġetti taċ-ċeramika li, fl-istat lest tagħhom, huma maħsuba biex jiġu f’kuntatt ma’ l-oġġetti ta’ l-ikel, jew li huma f’kuntatt ma’ l-oġġetti ta’ l-ikel, u huma maħsuba għal dan l-iskop. 3. "Oġġetti taċ-ċeramika" jfissru l-oġġetti ffabbrikati minn taħlita ta’ materjal inorganiku b’kontenut ġeneralment għoli ta’ l-arġilla jew tas-silika li magħhom ikunu setgħu ġew miżjuda kwantitajiet żgħar ta’ materjali organiċi. Dawn l-oġġetti huma l-ewwel mogħtija l-għamla u l-għamla hekk miksuba tiġi ffissata permanentament permezz tan-nar. Jistgħu jiġu mogħtija l-iżmalt, l-enamel u/jew dekorazzjoni. L-Artikolu 2 1. Il-kwantitajiet taċ-ċomb u tal-kadmju ttrasferiti mill-oġġetti taċ-ċeramika ma għandhomx jaqbżu l-limiti stabbiliti hawn taħt. 2. Il-kwantitajiet taċ-ċomb u tal-kadmju ttrasferiti mill-oġġetti taċ-ċeramika għandhom jiġu stabbiliti permezz ta’ test, li l-kondizzjonijet tiegħu huma speċifikati fl-Anness I, bl-użu tal-metodu ta’ l-analiżi deskritt fl-Anness II. 3. Fejn L-artikolu taċ-ċeramika jikkonsisti minn reċipjent b’għatu taċ-ċeramika, il-limitu taċ-ċomb u/jew il-kadmju li ma jistax jaqbeż (il-mg/dm2 jew il-mg/litre) għandu jkun dak li japplika għar-reċipjent biss. Ir-reċipjent waħdu u l-wiċċ tal-għatu fuq in-naħa ta’ ġewwa għandhom jiġu ttestjati separatament u taħt l-istess kondizzjonijiet. Is-somma taż-żewġ livelli ta’ l-estrazzjoni taċ-ċomb u/jew tal-kadmju hekk miksuba għandha tkun relatata kif jixraq ma’ l-area tal-wiċċ jew mal-volum tar-reċipjent waħdu. 4. Oġġett taċ-ċeramika għandu jiġi rrikonoxxut bħala li jissodisfa l-ħtiġiet ta’ din id-Direttiva jekk il-kwantitajiet taċ-ċomb u/jew tal-kadmju estratti matul it-test imwettaq bil-kundizzjonijet stabbiliti fl-Annessi I u II ma jaqbżux il-limiti li ġejjin: | Il-Pb | Il-Cd | —Il-Kategorija 1: L-oġġetti li ma jistgħux jiġu mimlija u l-oġġetti li jistgħu jiġu mimlija, li l-fond intern tagħhom, imkejjel mill-iktar punt baxx sal-pjan orizzontali li jgħaddi mix-xifer ta’ fuq, ma jaqbiżx il-25mm | 0,8 mg/dm2 | 0,07 mg/dm2 | —Il-Kategorija 2: L-oġġetti l-oħra kollha li jistgħu jiġu mimlija | 4,0 mg/l | 0,3 mg/l | —Il-Kategorija 3: L-oġġetti tat-tisjir; ir-reċipjenti ta’ l-imballaġġ u tal-ħażna li għandhom kapaċità ta’ iżjed minn tliet litri | 1,5 mg/l | 0,1 mg/l | 5. Madanakollu, fejn oġġett taċ-ċeramika ma jaqbiżx il-kwantitajiet ta’ hawn fuq b’iżjed minn 50 %, dak l-oġġett għandu xorta waħda jiġi rrikonoxxut bħala li jissodisfa l-ħtiġiet ta’ din id-Direttiva jekk mill-inqas tliet oġġetti oħra ta’ l-istess għamla, dimensjoni, dekorazzjoni u żmalt ikunu soġġetti għal test imwettaq taħt il-kondizzjonijet stabbiliti fl-Annessi I u II u jekk il-kwantitajiet medji taċ-ċomb u/jew tal-kadmju estratti minn dawk l-oġġetti ma jaqbżux il-limiti stabbiliti, bl-ebda waħda minn dawn l-oġġetti ma taqbeż dawn il-limiti b’iktar minn 50 %. L-Artikolu 3 L-emendi li għandhom isiru lill-Annessi fid-dawl ta’ l-iżviluppi fil-tagħrif xjentifiku u tekniku, bl-eċċezzjoni tat-taqsimiet 1 u 2 ta’ l-Anness I, għandhom jiġu adottati bi qbil mal-proċedura stabbilita fl-Artikolu 10 tad-Direttiva 76/893/KEE. L-Artikolu 4 1. Fi żmien tliet snin min-notifika [4] ta’ din id-Direttiva, il-Kunsill għandu jistabbilixxi skond il-proċedura stabbilita fl-Artikolu 100 tat-Trattat: (a) il-limitazzjonijet li għandhom jiġu imposti fuq dawk iż-żoni ta’ l-oġġetti taċ-ċeramika li magħhom ikun maħsub li jagħmel kuntatt il-ħalq; (b) il-metodi sabiex jiġi kkontrollat illi hemm konformità mal-limitazzjonijiet ipprovduti fis-subparagrafu (a). 2. Fl-istess perjodu taż-żmien, il-Kummissjoni għandha, fuq il-bażi ta’ data tossikoloġika u teknoloġika, terġa’ teżamina l-limiti stabbiliti fl-Artikolu 2, bil-ħsieb li tnaqqashom, u l-kondizzjonijiet tad-dawl għat-test speċifikat fl-Anness I, u għandha, jekk xieraq, tissottometti proposti lill-Kunsill sabiex id-Direttiva tiġi emendata. L-Artikolu 5 1. L-Istati Membri għandhom, jekk meħtieġ, jemendaw il-liġijiet nazzjonali tagħhom sabiex jikkonformaw ma’ din id-Direttiva hekk illi: - tliet snin wara n-notifika ta’ din id-Direttiva, jiġi permess il-kummerċ fl-oġġetti taċ-ċeramika li jikkonformaw mad-dispożizzjonijiet tagħha, - ħames snin wara n-notifika ta’ din id-Direttiva, jiġi pprojbit it-tqegħid fis-suq ta’ l-oġġetti taċ-ċeramika li m’huniex konformi mad-dispożizzjonijiet tagħha. Huma għandhom jgħarrfu lill-Kummissjoni b’kull emenda bħal din minnufih. 2. Mingħajr preġudizzju għall-paragrafu 1, l-Istati Membri jistgħu jipprojbixxu jew jissoktaw jipprojbixxu l-fabbrikazzjoni ta’ l-oġġetti taċ-ċeramika li ma jikkonformawx ma’ din id-Direttiva. L-Artikolu 6 Din id-Direttiva hija indirizzata lill-Istati Membri. Magħmula fil-Lussemburgu, fil-15 ta’ Ottubru 1984. Għall-Kunsill Il-President J. bruton [1] ĠU L 340, tad-9.12.1976, p. 19. [2] ĠU C 95, tat-28.4.1975, p. 41. [3] ĠU C 263, tas-17.11.1975, p. 66. [4] Din id-Direttiva kienet innotifikata lill-Istati Membri fis-17 ta’ Ottubru 1984. -------------------------------------------------- L-ANNESS I REGOLI BAŻIĊI SABIEX TIĠI DETERMINATA L-MIGRAZZJONI TAĊ-ĊOMB U L-KADMJU 1. It-test likwidu ("simulant") 4 % (v/v) ta’ aċidu aċetiku, f’soluzzjoni mħejjija friska milwiema. 2. Il-kondizzjonijiet tat-test 2.1. Wettaq it-test f’temperatura ta’ 22 ± 2 °Ċ għal tul taż-żmien ta’ 24 ± 0,5 sigħat. 2.2. Meta għandha tiġi ddeterminata l-migrazzjoni taċ-ċomb, għatti l-kampjun permezz ta’ mezzi adatti u esponih fil-kondizzjonijiet tas-soltu tad-dawl f’laboratorju. Meta għandha tiġi ddeterminata il-migrazzjoni tal-kadmju jew taċ-ċomb u l-kadmju, għatti l-kampjun hekk li jiġi żgurat illi l-wiċċ li jrid jiġi ttestjat jinżamm fi dlam ċappa. 3. Il-mili 3.1. Il-kampjuni li jistgħu jiġu mimlija Imla l-oġġett b’soluzzjoni ta’ 4 % (v/v) ta’ aċidu aċetiku sal-livell ta’ mhux aktar minn 1 mm mill-punt fejn ifur; id-distanza tiġi mkejla mix-xifer ta’ fuq tal-kampjun. Il-kampjuni b’xifer ċatt jew ftit immejjel għandhom jiġu mimlija hekk illi d-distanza bejn il-wiċċ tal-likwidu u l-punt fejn ifur ma tkunx iżjed minn 6 mm imkejla matul ix-xifer immejjel. 3.2. Il-kampjuni li ma jistgħux jiġu mimlija Il-wiċċ tal-kampjun li ma jkunx maħsub li jiġi f’kuntatt ma’ l-oġġetti ta’ l-ikel jiġi l-ewwel imgħotti b’saff protettiv adatt li kapaċi jirreżisti l-azzjoni tas-soluzzjoni ta’ 4 % (v/v) ta’ aċidu aċetiku. Il-kampjum jiġi mbagħad imgħaddas f’reċipjent li jkun fih volum magħruf tas-soluzzjoni ta’ l-aċidu aċetiku hekk illi l-wiċċ maħsub biex jiġi f’kuntatt ma’ l-oġġetti ta’ l-ikel ikun imgħotti għal kollox bil-likwidu tat-test. 4. Id-determinazzjoni ta’ l-area tal-wiċċ L-area tal-wiċċ ta’ l-oġġetti fil-kategorija I hija ugwali għall-area tal-wiċċ tal-menusku ffurmat bil-wiċċ tal-likwidu ħieles miksub b’konformità mal-ħtiġiet tal-mili stabbiliti fit-taqsima 3 ta’ hawn fuq. -------------------------------------------------- L-ANNESS II METODI TA’ L-ANALIŻI SABIEX TIĠI DETERMINATA IL-MIGRAZZJONI TAĊ-ĊOMB U L-KADMJU 1. Il-għan u l-kamp ta’ l-applikazzjoni Il-metodu jippermetti d-determinazzjoni tal-migrazzjoni speċifika taċ-ċomb u/jew il-kadmju. 2. Il-prinċipju Id-determinazzjoni tal-migrazzjoni speċifika taċ-ċomb u/jew il-kadmju huwa mwettaq bl-ispettrofotometrija li tassorbi l-atomi. 3. Ir-reaġenti - kollha għandhom ikunu ta’ kwalità analitika, għajr jekk speċifikat xorta oħra. - Fejn issir referenza għall-ilma, din dejjem tfisser ilma ddistillat jew ilma ta’ kawlità ekwivalenti. 3.1. 4 % (v/v) ta’ l-aċidu aċetiku, f’soluzzjoni ta’ milwiema Żid 40 ml ta’ aċidu aċetiku glaċjali ma’ l-ilma u imla sa 1000ml. 3.2. Is-soluzjonijiet tal-ħażniet Ħejji soluzzjonijet tal-ħażniet li jkollhom 1000 mg/litru ta’ ċomb u 500 mg/litru ta’ kadmju rispettivamant f’soluzjoni ta’ 4 % ta’ aċidu aċetiku (3.1). 4. L-istrumenti 4.1. L-ispettrometru li jassorbi l-atomi Il-limitu ta’ l-istrument ta’ detection ta’ ċomb u l-kadmju għandu jkun ugwali għal jew inqas minn: - 0,1 mg/litru għaċ-ċomb, - 0,1 mg/litru għall-kadmju. Il-limitu ta’ detection huwa ddefinit bħala l-konċentrazzjoni ta’ l-element f’4 % ta’ aċidu aċetiku (3.1) li jagħti sinjal ugwali għal darbtejn il-ħoss ta’ l-isfond ta’ l-istrument. 5. Il-Metodu 5.1. It-tħejjija tal-kampjun Il-kampjun għandu jkun nadif u ħieles mill-grass jew minn kull materja oħra li x’aktarx taffettwa t-test. Aħsel il-kampjun f’soluzzjoni li jkun fiha deterġent likwidu tad-dar f’temperatura ta’ madwar 40 °C. L-ewwel laħlaħ il-kampjun fl-ilma tal-vit u mbagħad fl-ilma ddistillat jew ilma ta’ kwalità ekwivalenti. Battal l-ilma u nixxef sabiex tevita kull tebgħa. Il-wiċċ li jrid jiġi ttestjat ma għandux jintmess wara li jkun tnaddaf. 5.2. Determinazzjoni taċ-ċomb u/jew il-kadmju - Il-kampjun hekk imħejji jiġi ttestjat skond il-kondizzjonijiet stabbiliti fl-Anness I. - Qabel ma ssir is-soluzzjoni tat-test sabiex jiġu ddeterminati ċ-ċomb u/jew il-kadmju, omoġenizza l-kontenut tal-kampjun permezz ta’ metodu adatt li jevita kull telf ta’ soluzzjoni jew kull barxa fuq il-wiċċ li jkun qed jiġi ttestjat. - Wettaq test inbjank fuq ir-reaġent użat għal kull wieħed mis-serje tad-determinazzjonijiet. - Wettaq id-determinazzjonijiet għaċ-ċomb u/jew il-kadmju skond il-kondizzjonijet adatti bl-ispettrometrija li tassorbi l-atomi. --------------------------------------------------